SVKBB

KLUB CESTOVATEĽOV Mexiko mimo komfortnej zóny
2024-01-24 17:00 - 18:00 (Europe/Bratislava) | Spoločenská sála
Srdečne vás všetkých pozývame na ďalšie podujatie v rámci aktivít „Klubu cestovateľov“ našej knižnice – na prezentáciu s názvom „Mexiko mimo komfortnej zóny“.
Neváhajte a príďte si vypočuť zaujímavosti o tejto temperamentnej krajine Latinskej Ameriky z úst slovenskej cestovateľky Kamily Kurpašovej. Spoznajte krásu a jedinečnosť Mexika, a nazbierajte tak skvelé tipy kam na výlet či dovolenku.
Podujatie pre Vás organizuje Centrum hispánskej kultúry Vladimíra Olerínyho.
Čas: streda 24. 1. 2024 o 17.00 h
Miesto: Spoločenská sála (1. poschodie)
Mexiko mimo komfortnej zóny s hosťom: Kamila Kurpašová

Cestovateľská beseda Stopom z Nórska, alebo strastiplná cesta za dobrodružstvom...
2024-01-23 17:00 - 18:00 | Spoločenská sála
Stopom z Nórska s hosťom: Kamila Kurpašová

Umelecká výpoveď scénografa Pavla Herchla/VÝSTAVA od 1. 3. 2024
2024-01-22 - 2024-04-29 | Expozícia Múzeum – domov múz, 2. posch., Lazovná 9, Banská Bystrica, 97401, Slovakia (Slovak Republic)
OZNAM
Vážení návštevníci,
Expozícia Múzeum – domov múz Literárneho a hudobného múzea bude z technických príčin do konca februára zatvorená. Radi Vás uvítame v ostatných expozíciách nášho múzea.
Z rovnakých dôvodov sa presúva otvorenie plánovanej výstavy Umelecká výpoveď scénografa Pavla Herchla na 1. marca 2024.
Ďakujeme za pochopenie a veríme, že nám zachováte svoju priazeň.
Pozvánka na výstavu
Umelecká výpoveď scénografa Pavla Herchla
Od narodenia banskobystrického rodáka, významného scénografa Pavla Herchla (27. 3. 1924 – 2. 8. 1993) uplynulo 100 rokov. Výtvarný talent sa u neho prejavil už v detstve, ale na želanie rodičov vyštudoval Obchodnú akadémiu v Banskej Bystrici. Na základe konkurzu bol v roku 1948 prijatý do Beskydského divadla v Novom Jičíne ako maliar kulís. V roku 1952 získal svoje prvé angažmán ako scénograf v Divadle Jozefa Gregora Tajovského vo Zvolene. Po dvoch divadelných sezónach začal pôsobiť ako scénický výtvarník v Sliezskom divadle Zdenka Nejedlého v Opave, v ktorom získal ocenenie za scénickú výpravu drámy Jozefa Kajetána Tyla Paličova dcéra. V roku 1959 nastúpil do novovzniknutej Spevohry DJGT v Banskej Bystrici, pobočnej scény DJGT vo Zvolene, ktorá od roku 1993 samostatne pôsobí ako Štátna opera v Banskej Bystrici. Pavol Herchl tu pracoval tridsať rokov ako scénograf, neskôr aj ako šéf výpravy (1961 – 1965). Spolupracoval aj s inými slovenskými či zahraničnými profesionálnymi, ale aj ochotníckymi divadlami. Za scénické riešenie hry P. O. Hviezdoslava Herodes a Herodias bol 12. 8. 1956 ocenený na Jiráskovom Hronove. V roku 1950 a 1960 získal druhú cenu Divadelnej žatvy a 15. októbra 1984 mu bol ministrom kultúry Slovenskej socialistickej republiky udelený čestný titul Zaslúžilý pracovník kultúry za dlhoročnú svedomitú umeleckú prácu a kultúrno-spoločenskú angažovanosť.
V Literárnom a hudobnom múzeu uchovávame rozsiahlu kolekciu (526) scénografických prác, napr. výtvarné a technické návrhy scén, výtvarné návrhy kostýmov či makety scén. Scénografické návrhy predstavujú začiatok jeho tvorby poznačený popisným realizmom s dôrazom na detail až po vynikajúce návrhy s citom pre výtvarnú skratku, jednoduchosť, štylizovanosť a symbolicky vyjadrený tvar.
Výstavu Umelecká výpoveď scénografa Pavla Herchla zo zbierok Literárneho a hudobného múzea si môžete pozrieť v termíne od 1. 3. 2024 do 29. 4. 2024 v priestoroch expozície Múzeum – domov múz. Vernisáž výstavy s komentovanou prehliadkou sa uskutoční 1. 3. 2024 o 16.00 h.

Kurátorka výstavy: Mgr. Mária Lásková
https://svkbb.eu/wp-content/uploads/2024/02/herchl5-scaled.jpg

Klub (ne)zábudlivcov
2024-01-18 10:00 - 11:30 | Malá sála
Klub (ne)zábudlivcov nájdete v „Malej sále“ na druhom poschodí.

HABLA ESPAÑOL – konverzačný klub v španielskom jazyku
2024-01-16 16:15 - 17:00 | Centrum hispánskej kultúry Vladimíra Olerínyho
Učíte sa španielčinu ako samoukovia, ale nemáte s kým konverzovať aby ste si ju precvičili? Alebo ste sa španielčinu kedysi učili ale máte pocit, že ste ju už zabudli a radi by ste si ju oprášili?
Centrum hispánskej kultúry Vladimíra Olerínyho spúšťa práve pre Vás od januára 2024 Konverzačný klub španielskeho jazyka s názvom HABLA ESPAÑOL.
Stretnutie klubu sa uskutoční každý 3.utorok v mesiaci, vždy v čase od 16.15 do 17.00 h.
Myslíte si, že Vaša španielčina je slabá? Naozaj sa nemáte čoho báť, stačia Vám len úplne základy (level +− A1/A2) a chuť do učenia – v našom centre Vás už rozrozprávame.
1. stretnutie klubu sa uskutoční v utorok 16. 1. 2024.
Prosím nahláste svoju účasť na nasledujúcom kontakte – email: hispanskecentrum@svkbb.eu alebo tel.č.: +421 48 4710701 (telefonicky len počas otváracích hodín centra, t.j. 9.00 – 17.00 h).
Za účasti na diskusnom klube sa neplatí, ale podmienkou toho, aby ste sa doň mohli prihlásiť je, že musíte mať platné členstvo v našej Štátnej vedeckej knižnici v B. Bystrici, čiže musíte byť naším čitateľom.
Teší sa na Vás naša konzultantka z Centra hispánskej kultúry V. Olerínyho!

Čas: každý 3.utorok v mesiaci od 16.15 do 17.00 h (1.stretnutie 16. 1. 2024)
Miesto: Centrum hispánskej kultúry Vladimíra Olerínyho (1.poschodie)

Jedineční a nezabudnuteľní
2024-01-02 10:00 - 2024-02-29 17:00
V januári 1935 sa narodil kráľ rock&rollu Elvis Presley. V roku 1986 boli do Rokenrolovej siene slávy uvedené prvé hudobné osobnosti Chuck Berry, James Brown, Ray Charles, či Elvis Presley. O rok neskôr do tejto vzácnej spoločnosti vstúpila prvá žena, Aretha Franklin. Vo februári pred šesťdesiatimi rokmi do Ameriky dorazila Beatlemánia. Audiovizuálna výstava s ponukou projekcií je pripomienkou udalostí a výročí hudobných legiend, ktoré sa viažu k začiatku roka.
Kontakt: hudobneatrium@svkbb.eu 048/4710744

HUDOBNÝ SVET VZDIALENÝCH KULTÚR
2024-01-02 - 2024-12-31 | Hudobné átrium
2.1. – 31.12.2024
Objavujte pestrosť zvukov a harmónií. Komentovaná prehliadka etnických nástrojov rôznych krajín sveta. Prostredníctvom prezentácie jednotlivých nástrojov sa záujemcovia pútavou formou oboznámia s ich pôvodom, spoznajú históriu a zvuky tradičných etnických nástrojov rôznych kultúr a vzdialených hudobných svetov, ako aj ich uplatnenie v rôznych oblastiach hudobných žánrov. Nástroje sú určené širokej škále návštevníkov, hudobníkom i laikom. Vhodné nielen pre študentov hudobných a pedagogických odborov ako špeciálny študijný materiál, ale aj pre širokú verejnosť, pre ktorú je hudba a pestrosť rôznych kultúr záujmom a inšpiráciou.
Návštevníci Hudobného átria sa môžu tešiť na africkú sansulu, jazýčkový oceľový bubon tank drum, drevený štrbinový bubon Tinka Tong, afro-peruánsky cajón, nigérijské udu, šamanský bubon, kubánske congo a ďalšie. Súčasťou prehliadky budú aj drobné perkusie, ako napríklad oceľové agogo, drevené kokiriko, maracas cabala, cajita, himalájske spievajúce misky. Nástroje zaujmú tvarom, zvukom, materiálom, špeciálnou hrou a sú aj pastvou pre oči.
Navštívte Hudobné átrium a príďte sa nadchnúť touto netradičnou ponukou.
Projekt je realizovaný vďaka finančnej podpore Nadácie SPP.
Návštevníkom sú nástroje k dispozícií v rámci otváracích hodín. Pre organizované skupiny ponúkame prezentáciu etnických nástrojov s interakciou účastníkov v dohodnutých termínoch. Workshopy sú spoplatnené 2 € na účastníka.
Pre rezerváciu termínu nás kontaktujte emailom na adrese: hudobneatrium@svkbb.eu alebo telefonicky: (+421) 048/4710744
Otváracie hodiny:
Hudobné átrium ŠVK
Lazovná 9, Banská Bystrica
V pracovných dňoch
pondelok – piatok 10.00 – 17.00 h
obedná prestávka 12.30 – 13.00 h
Tešíme sa na Vás!

PROGRAM ŠVK BB Január 2024
2024-01-01 - 2024-01-31 | Banská Bystrica

Mariám Mikloš-Životom cez obrazy a sochy
2023-12-21 17:00 - 2024-02-23 17:00

PORTRÉT DORIANA GRAYA/ 1984
2023-12-05 16:00 - 17:00
Beseda s choreografmi a režisérmi Igorom Holováčom a Hanou Vidovou,
so sprievodným slovom Alžbety Lukáčovej pri príležitosti premiéry
tanečného dvojtitulu v Štátnej opere v Banskej Bystrici.

Pozvánka Peter Pařízek POÉZIA KRAJINY
2023-12-05 - 2024-01-26 | Átrium

PROGRAM ŠVK BB December 2023
2023-12-01 - 2023-12-31

PROGRAM DECEMBER LHM 2023
2023-12-01 - 2023-12-31 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
https://svkbb.eu/wp-content/uploads/2023/11/december-2023-scaled.jpg

3. deň s lesníkom - Forest café
2023-11-29
NÁRODNÉ LESNÍCKE CENTRUM –
Centrum transferu poznatkov a lesnej pedagogiky Zvolen
ŠTÁTNA VEDECKÁ KNIŽNICA V BANSKEJ BYSTRICI
vás pozývajú na
3. DEŇ S LESNÍKOM – FOREST CAFÉ
v rámci projektu LESU ZDAR! – lesná pedagogika pre stredné školy

Museologica literaria 2023
2023-11-15 10:00 - 2023-11-16 15:00
Program konferencie
Museologica literaria 2023

Čínske čaje jesenného obdobia
2023-11-14 17:30 - 19:00
Centrum Window of Shanghai v Štátnej vedeckej knižnici v Banskej Bystrici a Konfuciov inštitút pre obchod pri Univerzite Mateja Bela v Banskej Bystrici Vás srdečne pozývajú na podujatie s názvom:

Čínske čaje jesenného obdobia – prednáška a ochutnávka čajov

Naši priatelia z Konfuciovho inštitútu pre obchod pri UMB Vám predstavia tradičné čínske čajové ceremónie, spojené s ochutnávkou čínskych čajov typických pre jesenné obdobie. Odporúčame všetkým návštevníkom, aby sa pred prednáškou najedli, nakoľko čaj obsahuje kofeín a večer by ste mohli mať problém zaspať 🙂
Prednáška bude v anglickom jazyku a zároveň bude aj tlmočená do slovenčiny.

Prednáška sa bude konať 14. 11. (v utorok), o 17.30 h, v spoločenskej sále (1. poschodie)

Tešíme sa na Vás.

Architektúra budúcnosti - Prednáša prof. Ing. Roman Réh, CSc.
2023-11-08 | Spoločenská sála

MUZIKÁLOVÉ NÁVRATY
2023-11-02 10:00 - 2023-12-21 17:00
MUZIKÁLOVÉ NÁVRATY
2.11. – 21.12.2023 10:00 – 17:00 h
Preneste sa do éry slávnych broadwayských muzikálov minulého storočia, so scénami plných skvelých tanečných a speváckych výkonov a vyberte si z bohatej ponuky svetových muzikálov. Nechajte sa vtiahnuť do pôsobivých príbehov muzikálov Hello, Dolly!, Singin´in the Rain, Funny Girl, My Fair Lady, American in Paris, Cats, Cabaret, Jesus Christ Superstar, Hair a mnohých ďalších. Milovníkov muzikálového žánru pozývame na audiovizuálnu výstavu s bohatou ponuku filmových projekcií.
V prípade záujmu muzikálových projekcií pre organizované skupiny kontaktujte:
hudobneatrium@svkbb.eu Tel.: +421 48 4710744

PROGRAM ŠVK BB November 2023
2023-11-01 - 2023-11-30

PROGRAM NOVEMBER LHM 2023
2023-11-01 - 2023-11-30 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
https://svkbb.eu/wp-content/uploads/2023/10/november-2023.jpg

Architektúra osobnosti - Architekt Karol Chudomelka
2023-10-31 16:30 - 18:00
Príjmite pozvanie na otvorenie výstavy a prednášku Architekt Karol Chudomelka.
Architektúra osobnosti – Architekt Karol Chudomelka

Utorok 31. 10. 2023 | 16:30 – 18:00 | Štátna vedecká knižnica Banská Bystrica – Spoločenská sála

Prednášajúci: Ing. arch. Martina Jelínková a doc. Ing. arch. Eva Kráľová

Karol Chudomelka je jednou z najvýznamnejších osobností, ktorá pôsobila na slovenskej architektonickej pamiatkarskej scéne v druhej polovici 20. storočia. Rukopis Karola Chudomelku ovplyvnil podobu množstva slovenských historických stavieb, a to aj v Banskobystrickom kraji. Tvorba tohto architekta zároveň reprezentuje medzinárodne uznávaný názor na spôsob pamiatkovej obnovy a výsledky jeho práce boli v nedávnej minulosti vysoko oceňované. Okrem iných vyznamenaní je nositeľom prestížnej Ceny Dušana Jurkoviča a Ceny Emila Belluša za celoživotné dielo. Cieľom podujatia je priblížiť život a dielo Karola Chudomelku v kontexte súdobej situácie, v ktorej tvoril a zároveň tematizovať pamiatkovú starostlivosť v bývalom Československu v období socializmu. Podujatie podporilo Ministerstvo kultúry Slovenskej republiky.

Kovačická insita
2023-10-26 - 2023-12-14

DUŠA V DREVE
2023-10-20

Oslava stredu jesene – festival mesačných koláčikov
2023-10-18
Centrum Window of Shanghai v Štátnej vedeckej knižnici v Banskej Bystrici a Konfuciov inštitút pre obchod pri Univerzite Mateja Bela v Banskej Bystrici Vás srdečne pozývajú na podujatie s názvom:

Oslava stredu jesene – festival mesačných koláčikov

Oslava stredu jesene, nazývaná aj „Festival mesačných koláčikov“, sa slávi vždy v 15. deň 8. mesiaca v čínskom kalendári. Prečo sa v tento deň uctieva mesiac? A prečo na tomto mesiaci sedáva práve zajačik? Pridajte sa k nám a dozviete sa viac. Pani docentka Yan Wang z Konfuciovho inštitútu pre obchod pri UMB nám predstaví históriu tohto zaujímavého festivalu, vypočujeme si krásne melódie nástroju Guzheng (21-strunovej citary), ochutnáme výborné mesačné koláčiky a zahráme si tradičné hry tohto festivalu.
Prednáška bude v anglickom jazyku a zároveň bude tlmočená do slovenčiny.

Prednáška sa bude konať dňa 18. 10. 2023 (v stredu), o 17.30 h, v spoločenskej sále v Štátnej vedeckej knižnici v Banskej Bystrici. (1. poschodie)

Viac informácií nájdete aj na priloženom plagáte.

Tešíme sa na Vás.

PROGRAM OKTÓBER LHM 2023
2023-10-01 - 2023-10-31 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
https://svkbb.eu/wp-content/uploads/2023/09/oktober-2023-scaled.jpg

Podivné prípady Urbana Baránika/Stretnutie s autorkou
2023-09-29 16:00 - 18:00 | Expozícia Múzeum – domov múz, 2. posch., Lazovná 9, Banská Bystrica, 97401, Slovakia (Slovak Republic)
Štátna vedecká knižnica v Banskej Bystrici
Literárne a hudobné múzeum
si Vás v rámci festivalu Literárna Banská Bystrica 2023 dovoľuje srdečne pozvať
na stretnutie so spisovateľkou Jarou Radošovskou, spojené s prezentáciou jej fantasy detektívky pod názvom
„Podivné prípady Urbana Baránika“
Podujatie sa koná dňa 29. 9. 2023 o 16.00 h
V priestoroch expozície Múzeum – domov múz na 2. poschodí ŠVK v Banskej Bystrici, Lazovná ulica č. 9.
https://svkbb.eu/wp-content/uploads/2023/09/PPUB-scaled.jpg

SYN SLÁVY/VÝSTAVKA od 29. 9. 2023
2023-09-29 - 2024-01-26 | II. poschodie
Pozvánka na výstavu
Syn Slávy
Pri príležitosti 230. výročia narodenia slovenského básnika, spisovateľa, politika, jazykovedca a evanjelického kňaza Jána Kollára si Literárne a hudobné múzeum v Banskej Bystrici pripravilo výstavku zo svojho zbierkového fondu venovanú tejto významnej osobnosti slovenských dejín.
Ján Kollár sa narodil 27. júla 1793 v Mošovciach. V rokoch 1813 – 1815 študoval na evanjelickom lýceu v Bratislave a po jeho skončení pôsobil dva roky v Banskej Bystrici ako vychovávateľ v rodine Ľudovíta Kolbenhayera. Počas univerzitného štúdia v nemeckom meste Jena (1817 – 1819) sa okrem evanjelickej teológie venoval aj filozofii, prírodným vedám a histórii. V tom čase sa spoznal s dcérou evanjelického kňaza Friderikou Wilhelminou Schmidtovou, nazývanou Mína, do ktorej sa zamiloval a stala sa predobrazom mýtickej bohyne Slávy z jeho básnickej skladby Slávy dcera (1824). V rokoch 1819 – 1848 pôsobil Ján Kollár ako evanjelický farár v Pešti, odkiaľ počas revolučného obdobia (1848 – 1849) odišiel do Viedne. Tam najskôr pracoval na cisárskom dvore ako dôverník vlády pre otázky Slovenska a bol menovaný mimoriadnym profesorom slovanskej archeológie na viedenskej univerzite. Bol propagátorom myšlienky všeslovanskej vzájomnosti a zástancom česko-slovenskej jednoty. Venoval sa aj zberateľstvu slovenských ľudových piesní, ktoré publikoval pod názvom Národné piesne slovenského ľudu v Uhrách (1834 a 1835) Zomrel 24. januára 1852 vo Viedni, kde bol pôvodne aj pochovaný, no začiatkom 20. storočia boli jeho telesné pozostatky prevezené do Prahy na Olšanský cintorín.
Na výstavke môžu návštevníci vidieť nielen historické a novšie vydania jeho diel, ale aj unikátne fotografie a viaceré pamätné predmety súvisiace s Jánom Kollárom a s pripomínaním si jeho odkazu v súšasnosti s názvom Syn Slávy vo vitrínach na druhom poschodí Štátnej vedeckej knižnice v Banskej Bystrici.
Návštevníci si výstavku môžu pozrieť od 29. septembra 2023 do 26. januára 2024 na 2. poschodí ŠVK v Banskej Bystrici.
Kurátorom výstavky je Mgr. Peter Filín
https://svkbb.eu/wp-content/uploads/2023/09/kollar1-kopie-scaled.jpg

Moje telo, moja duša
2023-09-27 17:00 - 18:00
Klavírny koncert so sprievodným slovom.
Účinkujú:
Linda Raganová – klavír
Michaela Kraus – spev
VSTUP VOĽNÝ!

SPOZNAJ VYDAVATEĽSTVO SIGNIS/PREZENTÁCIA
2023-09-27 16:00 - 18:00 | Expozícia Múzeum – domov múz, 2. posch., Lazovná 9, Banská Bystrica, 97401, Slovakia (Slovak Republic)
Štátna vedecká knižnica v Banskej Bystrici – Literárne a hudobné múzeum
Vás v rámci festivalu Literárna Banská Bystrica srdečne pozývajú na podujatie
SPOZNAJTE VYDAVATEĽSTVO SIGNIS
ktoré sa orientuje na vydávanie diel začínajúcich aj etablovaných slovenských autorov, venuje sa grafickej výrobe tlačovín, jazykovým korektúram,
editorstvu textov a úzko spolupracuje s Maticou slovenskou.
27. 9. 2023 o 16.00 h
Expozícia LHM Múzeum – domov múz na 2. poschodí ŠVK
Lazovná 9, Banská Bystrica
https://svkbb.eu/wp-content/uploads/2023/09/signis-1-scaled.jpg

Ako sme sa stali/Beseda s autorom básnickej zbierky Jurajom Kuniakom
2023-09-26 16:00 - 18:00 | Expozícia Múzeum – domov múz, 2. posch., Lazovná 9, Banská Bystrica, 97401, Slovakia (Slovak Republic)
Štátna vedecká knižnica v Banskej Bystrici
Literárne a hudobné múzem
si Vás v rámci festivalu Literárna Banská Bystrica 2023 dovoľuje srdečne pozvať na stretnutie so spisovateľom Jurajom Kuniakom, spojené s prezentáciou jeho najnovšej básnickej zbierky
„Ako sme sa stali“
Moderuje Slavomíra Očenášová-Štrbová
Podujatie sa koná dňa 26. 9. 2023 o 16.00 h
vo výstavných priestoroch expozície LHM Múzeum – domov múz na 2. poschodí ŠVK v Banskej Bystrici, Lazovná ulica č. 9
https://svkbb.eu/wp-content/uploads/2023/09/Navrh_01Kuniak-scaled.jpg
